Margrethe IIs abdikasjonMargrethe II trer ned fra tronen 14. januar 2023Kronprins Frederik bestiger tronen som Frederik X14. januar 2024
**Margrethe IIs abdikasjon** ble kunngjort i hennes nyttårstale 31. desember 2023, da hun meddelte at hun ville tre tilbake som Danmarks dronning 14. januar 2024, på dagen 52 år etter at hun overtok tronen etter sin far, Frederik IX. Hun ville overlate tronen til sin sønn, kronprins Frederik, som ville bestige tronen som Frederik X. I sin nyttårstale angav hun en ryggoperasjon i februar 2023 som medvirkende årsak til beslutningen. Abdikasjonen skjedde tross tidligere uttalelser om at hun ville bli på posten til hun «*falder af pinden*», da hun betraktet det som «en livsoppgave». Margrethes abdikasjon skjedde 878 år etter at en dansk regent sist abdiserte, nemlig da Erik III Lam abdiserte i 1146 på grunn av sykdom, hvoretter han gikk i kloster og døde som munk samme år.

I forbindelse med sin abdikasjon beholder hun både sin tittel som dronning og tiltaleformen majestet.

Tidsplan for 14. januar
-----------------------

Dette er planen for dagen hvor abdikasjonen foregår:

* Kl. 14.00: Statsråd på Christiansborg slott
* Kl. 15.00: Proklamasjon av H.M. Kong Frederik X fra balkongen på Christiansborg slott
* Kl. 17.00: Overførsel av de kongelige faner fra Christian IXs palé til Frederik VIIIs palé på Amalienborg

Reaksjoner
----------

Nyheten om dronning Margrethes abdikasjon ble beskrevet som en overraskelse og et sjokk da mange dansker hadde forventet at hun skulle forbli dronning inntil sin død.

Statsminister Mette Frederiksen takket dronningen for «hendes livslange engasjement og utrettelige innsats for riket» og beskrev henne som «*indbegrebet af Danmark*».

Visestatsminister Troels Lund Poulsen bemerket at dronningens beslutning om å abdisere viser både hennes «visdom» og monarkiets «styrke og holdbarhed for Danmark», og sa at den nye kongen «vil være i stand til å lede det danske monarki sikkert inn i en ny æra, hvor tradisjon og fornyelse vil kunne følge hverandre».

Færøyenes lagmann Aksel V. Johannesen hyllet Margrethe som «*indbegrebet af stabilitet og majestæt*», og takket dronningen for hennes «store arbeide og trofasthet».

Múte Bourup Egede, Grønlands landsstyreformann, uttalte at dronningen er blitt «elsket og respektert av mange grønlendere», og han takket Margrethe «for hennes 52-årige regjeringstid, dedikasjon og engasjement på Grønland».

Tasmanias førsteminister Jeremy Rockliff uttalte at Margrethes «toogfemti år ved roret er en fantastisk bedrift», og at Tasmania «ikke kunne være stoltere av kronprinsesse Mary», som er født og oppvokst i Hobart. Han sa at han ser frem til å se «Tasmanias egenfødte dronning lede Danmarks fremtid».

Se også
-------

* Arvefølgen til den danske tronen

Referanser
----------

1. ↑  Prakash, Thomas (31. desember 2023). «Dronning Margrethe abdicerer: Træder tilbage 14. januar». *DR* **(dansk)**. Besøkt 1. januar 2024.
2. ↑  Prakash, Thomas (31. desember 2023). «Kongehusekspert: Et unikt øjeblik i danmarkshistorien». *DR* **(dansk)**. Besøkt 1. januar 2024.
3. ↑  Nielsen, Silas Bay (14. januar 2022). «I dag har dronning Margrethe siddet på tronen i 50 år: 'Hun bliver, indtil hun falder af pinden'». *DR* **(dansk)**. Besøkt 1. januar 2024.
4. ↑  «Abdikation». *kongehuset.dk* **(dansk)**. Besøkt 1. januar 2024.
5. ↑  Nyheder, DR (31. desember 2023). «Dronning Margrethe abdicerer i nytårstale». *DR* **(dansk)**. Besøkt 1. januar 2024.
6. ↑  Pajung, Stefan; Lund, Niels. «Erik 3. Lam». *Den Store Danske*.
7. ↑  Clante, Caroline (1. januar 2024). «Titel, bopæl, apanage? Her er fem ubesvarede spørgsmål om tronskiftet». *DR* **(dansk)**. Besøkt 1. januar 2024.
8. ↑  «Danmark får to dronninger: Margrthe beholder sin titel». *Politiken* **(dansk)**. 2. januar 2024. Besøkt 2. januar 2024.
9. ↑  «Tidsplan for tronskiftet den 14. januar 2024». *kongehuset.dk* **(dansk)**. Besøkt 5. januar 2024.
10. ↑  «Denmark's Queen Margrethe II announces shock abdication in New Year’s Eve speech». *The Independent*. 31. desember 2023.
11. ↑  «Queen of Denmark announces abdication live on TV». *BBC News*. BBC. 31. desember 2023. Besøkt 31. desember 2023.
12. ↑  «Udtalelse fra statsministeren». *Statsministeriet*. 31. desember 2023.
13. ↑  Troels Lund Poulsen [@TroelsLundPoulsen] (31. desember 2023). «Nogle øjeblikke er historiske. Sådan et er vi i sandhed vidne til her i aften. [...]» – via Facebook.
14. ↑  «Tøkk til H.H. Margretu Drotning». *Løgmansskrivstovan*. 31. desember 2023.
15. ↑  «Múte: Dronning Margrethemut qujanaq». *Naalakkersuisut*. 2. januar 2024.
16. ↑  «Tasmanian-born royalty shines on world stage». *Tasmanian Government*. 1. januar 2024.
17. ↑  «How Mary Donaldson rose from Tasmanian girl to soon-to-be queen of Denmark and 'took the hearts of the Danes'». *ABC News*. 1. januar 2024.

Eksterne lenker
---------------

* H.M. Dronningens nytårstale 2023